Diari Oficial de la Generalitat Valenciana


Sumari del DOGV 3629, del 18-11-1999 (1999/9549)

ACORD d'1 d'octubre de 1999, de la Comissió Territorial d'Urbanisme de València, relatiu a la modificació número 17 del Pla General de Paterna.
-----------------------------------------------------------------------------------------------------------------------------------------------

### Dades del document

Número de DOGV
:   3629

Data del DOGV
:   18-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9549


Data del document
:   01-10-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Paterna
    * pla d'urbanisme

ACORD d'1 d'octubre de 1999, de la Comissió Territorial d'Urbanisme de València, relatiu a la modificació número 17 del Pla General de Paterna. [1999/F9549]
  
Vist l'expedient tramés per l'Ajuntament de Paterna que fa referència a la modificació número 17 del Pla General, i de conformitat amb els següents
  
Antecedents de fet
  
1. El projecte es va sotmetre a informació pública per mitjà de l'acord del Ple de l'Ajuntament en la sessió celebrada el dia 25 de març de 1999. Després del pertinent període d'exposició pública, en el qual no es van presentar al·legacions, va quedar aprovat provisionalment el 22 de juny de 1999, tal com havia acordat el mateix òrgan.
  
2. El projecte consta de memòria i plànols d'informació i d'ordenació.
  
3. La modificació afecta una illa de sòl urbà l'edificació de la qual va ser desallotjada, declarada en ruïna i demolida l'any 1997, per l'important grau de deterioració com a conseqüència de la presència de ciment aluminós i el deficient manteniment de l'immoble.
  
L'objecte del projecte és incrementar el nombre de plantes en aquesta i passar de les quatre previstes en el pla a set plantes, per a fer possible la construcció del mateix nombre d'habitatges que hi havia en l'immoble, que tenia sis plantes, adaptades a la normativa d'habitabilitat, accessibilitat, protecció contra incendis i altres vigents. L'ajuntament justifica la necessitat de l'actuació des de la problemàtica social que s'ha generat amb la demolició.
  
4. Paterna té un pla general aprovat definitivament per la Comissió Territorial d'Urbanisme el 15 de novembre de 1990, així com amb diverses modificacions i planejament de desenvolupament d'aquest.
  
5. La Comissió Informativa de la Comissió Territorial d'Urbanisme de València, en la sessió celebrada el 24 de setembre de 1999, va emetre un informe relatiu al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
2. La documentació està completa, als efectes del compliment del que estableix l'article 27 de la LRAU.
  
3. En relació amb l'observació de les determinacions de l'article 55.3 de la LRAU, el projecte justifica que la modificació no generaria increment de població, ja que es manté el nombre d'habitatges, i no és necessària l'adopció de mesures dotacionals compensatòries.
  
D'altra banda, el Ple municipal ha acordat que l'ús en l'illa objecte de la modificació queda subjecte estrictament a l'habitatge d'interés social.
  
4. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
5. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de normes subsidiàries de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió celebrada l'1 d'octubre de 1999 va acordar aprovar definitivament la modificació número 17, Aluminosi, del Pla General de Paterna.
  
Contra la present resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 1 d'octubre de 1999.- El secretari de la Comissió Territorial d'Urbanisme: José Manuel Palau Navarro.